PATVIRTINTA

Gimnazijos direktoriaus

2021 m. vasario 10 d.

įsakymu Nr. V- 66

**PAGĖGIŲ SAV. VILKYŠKIŲ JOHANESO BOBROVSKIO GIMNAZIJOS MOKYMO NAMUOSE ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Mokinių mokymo namuose organizavimo tvarkos aprašas (toliau – Aprašas) nustato vaikų, dėl ligos ar patologinės būklės negalinčių mokytis bendrojo ugdymo mokykloje, mokymo stacionarinėje asmens sveikatos priežiūros įstaigoje ar namie skyrimą ir organizavimą pagal pradinio ugdymo programą, pradinio ugdymo individualizuotą programą, pagrindinio ugdymo programą, pagrindinio ugdymo individualizuotą programą, vidurinio ugdymo programą ir adaptuotą vidurinio ugdymo programą.

2. Mokiniai namie mokomi savarankišku mokymo proceso organizavimo būdu (pavienio

mokymosi forma), nuotoliniu mokymo organizavimo būdu, tiesioginiu, mokytojui atvykstant į namus.

3. Mokymas organizuojamas vadovaujantis bendrojo ugdymo programų aprašais,

bendrosiomis programomis, bendraisiais ugdymo planais, Mokymosi pagal formaliojo švietimo

programas (išskyrus aukštojo mokslo studijų programas) formų ir mokymo organizavimo tvarkos

aprašu, patvirtintu Lietuvos Respublikos švietimo ir mokslo ministro 2012 m. birželio 28 d.

įsakymu Nr. V-1049 (Žin., 2012, Nr. 76-3957), Mokinių, turinčių specialiųjų ugdymosi poreikių,

ugdymo organizavimo tvarkos aprašu, patvirtintu Lietuvos Respublikos švietimo ir mokslo

ministro 2011 m. rugsėjo 30 d. įsakymu Nr. V-1795 (Žin., 2011, Nr. 122-5771), ir Aprašu.

**II. MOKYMO NAMIE SKYRIMAS IR ORGANIZAVIMAS**

4. Mokinį po ūmaus ligos periodo ar ligos paūmėjimo, jei numatoma ne trumpesnė kaip

1 mėnesio intensyvaus gydymo namie trukmė ir reikalinga saugi aplinka, į gydytojų konsultacinę

komisiją (toliau – GKK) siunčia šeimos ar vaikų ligų gydytojas.

5. Mokymą namie skiria asmens sveikatos priežiūros įstaigos, kurioje prirašytas

mokinys, GKK. GKK pažymoje pagal Tarptautinės statistinės ligų ir susijusių sveikatos

sutrikimų klasifikacijos dešimtąjį pataisytą ir papildytą leidimą „Sisteminis ligų sąrašas“ (toliau – TLK-10-AM) nurodoma diagnozė, sergantiems psichikos liga – pagal TLK-10-AM tik kodas tėvų (globėjų, rūpintojų) sutikimu, mokymo namie trukmė ir rekomendacijos mokyklai (dėl mokymo proceso organizavimo būdo, ugdymo planų ir kita).

6. Mokymo namie trukmė kiekvienam mokiniui nustatoma individuali, tačiau ne ilgesnė

kaip 12 mėnesių. Praėjus 12 mėnesių GKK ją gali pratęsti, atsižvelgdama į kiekvieną konkretų

atvejį. Mokiniui, kuriam GKK skiria mokymą namie 12 mėnesių, dėl sveikatos būklės gali

rekomenduoti vienus metus nesimokyti, jei to pageidauja mokinio, neturinčio 14 metų, vardu

vienas iš tėvų (globėjų) ar pats mokinys nuo 14 iki 18 metų, turėdamas vieno iš tėvų (rūpintojų)

sutikimą raštu.

7. Atskirais atvejais (kol mokykloje bus pritaikyta mokymo vieta ir sudarytos kitos

būtinos higienos sąlygos ar pan.) mokymą namie mokiniui, turinčiam įgimtų ar įgytų sutrikimų,

pagal pedagoginės psichologinės tarnybos ar švietimo pagalbos tarnybos rekomendaciją gali

skirti mokyklos savininko teises ir pareigas įgyvendinanti institucija. Mokymas namie skiriamas ne ilgesniam kaip 12 mėnesių laikotarpiui.

8. Mokykla, nepritarianti GKK sprendimui skirti mokiniui mokymą namie, gali teikti GKK siūlymą pakartotinai nagrinėti šį klausimą.

9. Mokymą namie organizuoja mokykla, kurioje mokinys nuolat mokosi, o iki tol niekur

nesimokiusiajam – jo gyvenamajai vietai priskirta mokykla. Nesimokęs mokykloje mokinys

įregistruojamas mokinių registre.

10. Vienas iš tėvų (globėjų, rūpintojų) prašymą dėl vaiko mokymo namie teikia mokyklos

vadovui. Prie prašymo pridedama GKK pažyma arba mokyklos savininko teises ir pareigas

įgyvendinančios institucijos raštas dėl mokymo namie. Mokinio mokymas namie per tris dienas įforminamas mokyklos vadovo įsakymu. Mokymas namie nepasibaigus GKK pažymoje nustatytam terminui gali būti nutraukiamas GKK leidus.

11. Mokinių mokymas organizuojamas laikantis ugdymo proceso organizavimo higienos

reikalavimų, atsižvelgiant į mokinio sveikatos būklę ir organizmo funkcines galimybes pagal

mokyklos vadovo patvirtintą ir su vienu iš mokinio tėvų (globėju, rūpintoju) suderintą pamokų

tvarkaraštį. Gali būti vedama ne daugiau kaip 4 pamokos per dieną.

12. Jei mokykloje yra tinkamos higienos sąlygos, namie mokomų mokinių, vieno iš jų tėvų (globėjų, rūpintojų) pageidavimu, GKK leidus, sudaroma galimybė lankyti kai kurias

pamokas mokykloje, dalyvauti neformaliojo švietimo veikloje, klasės ir mokyklos renginiuose.

13. Mokytojas, mokantis mokinį namie pagal pagrindinio ar vidurinio ugdymo

programas, ketvirtadalį mokiniui skirto pamokų skaičiaus, suderinęs su vienu iš mokinio tėvų

(globėjų, rūpintojų), gali konsultuoti nuotoliniu ugdymo proceso organizavimo būdu.

14. Mokykla aprūpina mokinius vadovėliais.

15. Ne rečiau kaip kartą per mokyklos nusistatytą ugdymo laikotarpį namie mokomų mokinių ugdymo rezultatus aptaria mokyklos vaiko gerovės komisija.

16. Tėvams (globėjams, rūpintojams) neįsileidžiant mokytojų į namus, mokyklos vadovas

išsiaiškina priežastis ir priima sprendimą dėl laikino mokymo namie sustabdymo. Apie tai

informuojama savivaldybės administracija.

**III. SPECIALIŲJŲ POREIKIŲ MOKINIŲ MOKYMAS NAMUOSE**

17. Specialiųjų poreikių mokinių mokymą organizuoja mokykla, parinkdama ugdymo sritis, atsižvelgdama į mokyklos Vaiko gerovės komisijos ar pedagoginės psichologinės tarnybos, gydytojų rekomendacijas.

18. Specialiųjų poreikių mokiniams, neturintiems intelekto sutrikimų, mokykla parenka ugdymo sritis vadovaudamasi Švietimo ir mokslo ministro patvirtintais bendraisiais ugdymo planais.

18.1. iš kurių 1-2 pamokos gali būti skiriamos specialiosioms pamokoms ar specialiosioms pratyboms.

18.2. kurčią ar neprigirdintį vaiką namuose ugdo logopedas, kuris, atsižvelgdamas į individualius vaiko gebėjimus ir klausos sutrikimo laipsnį, kartu su tėvais (globėjais, rūpintojais) sudaro mokinio individualią ugdymo programą, lavina vaiko gebėjimus, konsultuoja tėvus.

19. Nežymaus intelekto sutrikimo specialiųjų poreikių mokiniams mokyti namuose skiriamos 6 – 18 valandos per savaitę kalbiniam, matematiniam, socialiniam ugdymui ir specialiosioms pamokoms, mokinio specialiesiems poreikiams tenkinti ar specialiajai pagalbai teikti.

20. Vidutinio, žymaus ir labai žymaus intelekto sutrikimo turintiems mokiniams ugdyti namuose skiriamos 6 – 8 valandos per savaitę. Mokymas organizuojamas atskiromis veiklos sritimis (komunikacinės, pažintinės ir orientacinės, meninė, darbinės veiklos kryptimis):

20.1. mokinį namuose ugdo specialusis pedagogas;

20.2. specialusis pedagogas, atsižvelgdamas į individualius kiekvieno vaiko gebėjimus, kartu su tėvais (globėjais, rūpintojais) sudaro individualią ugdymo programą, lavina vaiko gebėjimus, konsultuoja tėvus.

**IV. BAIGIAMOSIOS NUOSTATOS**

21. Mokytojai, ugdantys mokinius namie, turi atitikti Lietuvos Respublikos švietimo ir mokslo ministro nustatytus kvalifikacinius reikalavimus.

22. Mokymo apskaita vykdoma Eduka dienyne.

23. Mokytojui už darbą mokoma įstatymų ir kitų teisės aktų nustatyta tvarka.

SUDERINTA

Gimnazijos tarybos posėdyje

2012-02-03, protokolas Nr. 2